Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: róluk szóló 1993. évi LIX. törvény 28. § (2) bekezdése úgy
Paragraph Index: 733

(1) bekezdése és 57. § (1) bekezdése, valamint a Alkotmány 32/A. § (6) bekezdése egyaránt sérül az ügyrendi törvény megalkotásának elmulasztása miatt. Alkotmányossági kérdés tehát, hogy az Alkotmány megjelölt rendelkezéseinek sérelme megállapítható-e a szabályozás hiánya következtében. Az Alkotmánybíróság a mulasztásban megnyilvánuló alkotmányellenesség megállapítására irányuló indítványokat az alábbiak szerint bírálta el: 2.1. Az Alkotmánybíróság az Alkotmány 7. § (2) bekezdését értelmezve több döntésében rámutatott, hogy az Alkotmány 7. § (2) bekezdése alapján ugyan a jogalkotás rendjét törvény szabályozza, amelynek elfogadásához a jelenlévõ országgyûlési képviselõk kétharmadának szavazata szükséges, ez a rendelkezés azonban önmagában nem tette alkotmányos szabállyá a jogalkotásról szóló törvény normáit (496/B/1990. AB határozat, ABH 1991, 493., 496.). Így önmagában a Jat. szabályainak megsértése nem valósít meg alkotmányellenességet, csak akkor, ha egyben valamely alkotmányos elv vagy rendelkezés sérül [32/1991. (VI. 6.) AB határozat, ABH 1991, 146., 159.; 34/1991. (VI. 15.) AB határozat, ABH 1991, 170., 172.]. Az Alkotmánybíróság ugyanakkor az Alkotmány 2. § (1) bekezdésébe foglalt jogállamiságból eredõ jogbiztonság védelme érdekében, illetve más alkotmányos rendelkezések alapján (lásd pl. a jogforrási hierarchiára vonatkozó alkotmányi szabályokat) egyes jogalkotási (a Jat.-ban is szereplõ) alapelveket alkotmányos védelemben részesít. Az indítványozó jelen ügyben — a Jat. 2. § a) pontjának azt a szövegrészét hívta fel, mely szerint az állam szervezetére, mûködésére és az állami szervek hatáskörére vonatkozó alapvetõ rendelkezéseket törvényben kell szabályozni, illetve az indítványozó megjelölte a Jat. hasonló tartalmú 3. § a) pontját, amelynek értelmében törvényben kell szabályozni az Alkotmányban felsorolt állami szervek mûködését. Az indítványozó úgy véli, hogy az ügyrendi törvény megalkotásának hiánya miatt a Jat. e rendelkezései sérülnek. Az Alkotmánybíróság megítélése szerint a Jat. — indítványozó által felhívott — rendelkezései közvetlenül viszszavezethetõk az Alkotmányra: alkotmányossági kérdés az, hogy milyen kérdések szabályozása tartozik a kizárólagos törvényhozási tárgyak körébe. Azonban az állam szervezetére, az alkotmányos szervek mûködésére vonatkozó törvényi szintû szabályozási igény elsõsorban nem a Jat. idézett általános szabályaiból, hanem magából az Alkotmányból következik. Az Alkotmányban található törvényalkotásra felhatalmazó rendelkezések egy része az ún. államszervezeti törvényekre irányadó. [Így — többek között — törvényt kell alkotni az Alkotmány 32/B. §-a

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes